open-index/open-wikipedia-markdown huggingface dataset:
Provincia de Belluno

**Belluno** é unha provincia italiana da rexión do Véneto. Limita polo norte con Austria (Tirol e Carintia), polo leste con Friúl-Venecia Xulia (provincia de Udine e provincia de Pordenone), polo sur coa provincia de Treviso e coa provincia de Vicenza, e polo oeste con Trentino-Tirol do Sur (provincia de Trento e a provincia de Bolzano).

## Xeografía 
A provincia, extensa, e case enteiramente montañosa, abarca as rexións xeográficas do Cadore, do Feltrino, do Alpago, do Val di Zoldo e do Agordino.

A sección oriental da cadea montañosa dos Dolomitas ocupa gran parte da provincia, con importantes cumios coma o Tofane, as Tre Cime di Lavaredo, o Monte Pelmo, o Monte Civetta, o monte da Marmolada e o da Pale di San Martino (estes dous últimos nos límites co Trentino).

A provincia é rica en recursos hídricos. O maior río é o Piave, cos afluentes Boite e Cordevole.

Na parte meridional da provincia esténdese un territorio maioritariamente chan, a Valbelluna, sobre o que se perfilan os Prealpes vénetos (grupo do Schiara, monti del Sole, macizo de Grappa) e se acha o Parque Nacional dos Dolomitas Belluneses.

Os centros principais da provincia (á parte da capital, Belluno) son Feltre, Cortina d'Ampezzo, Agordo, Pieve di Cadore, Mel e Sedico.

## Economía 
Durante un tempo, a economía do territorio baseábase nos pastos e nunha rudimentaria agricultura de montaña. Agora a agricultura é pouco significativa, limitada a cultivos menores, como o cultivo de fabas no altiplano de Lamon.

Posúe un dos distritos industriais máis importantes do nordeste, en particular nas zonas do Agordino e de Cadore. En Agordo ten a súa sede Luxottica, unha das industrias italianas de óptica máis activas a nivel internacional. En Longarone está presente un establecemento de Safilo.

Un dos sectores importantes da economía é o turismo: a provincia de Belluno ten numerosas estacións de esquí, entre as que destacan Cortina d'Ampezzo, Alleghe, Auronzo di Cadore, Falcade, Arabba, Sappada, Alpe del Nevegal e en xeral as zonas do Cadore e do Agordino.

## Minorías lingüísticas 
Na provincia están presentes algunhas minorías lingüísticas, tuteladas no estatuto provincial:
* a minoría ladina localizada nos tres concellos de Colle Santa Lucia/*Col*, Livinallongo del Col di Lana/*Fodom* e Cortina d'Ampezzo/*Anpezo*;
* a minoría xermanófona dos municipios de Sappada/*Plodn*, Farra d'Alpago e Tambre.

## Véxase tamén 
### Ligazóns externas 
* Cultura, historia e xeografía, eventos e turismo en Belluno 
* Información turística sobre a provincia de Belluno
* Os ladinos da provincia de Belluno
Provincia de Forlì-Cesena

**Forlì-Cesena** (**Furlè-Zisêna** en romañolo) é unha provincia da rexión da Emilia-Romaña, en Italia. A súa capital é a cidade de Forlì.

Ten unha área de 2.377&nbsp;km2, e unha poboación total de 358.525 habitantes (2001). Hai 30 municipios na provincia.

## Principais comunas 
* Forlì - 112.477 habitantes
* Cesena - 93.857 habitantes
* Cesenatico - 23.416 habitantes
* Savignano sul Rubicone - 16.169 habitantes
* San Mauro Pascoli - 10.395 habitantes
* Forlimpopoli - 12.223 habitantes

## Véxase tamén 
### Ligazóns externas 
* Provincia di Forlì-Cesena
Provincia de Rávena

**Rávena** (*Ravêna* no romañolo) é unha provincia da rexión de Emilia-Romaña, en Italia. A súa capital é a cidade de Rávena.

Ten unha área de 1.858&nbsp;km2, e unha poboación total de 347.849 habitantes (2001). Hai 18 municipios na provincia.

## Véxase tamén 
### Ligazóns externas 
* Provincia de Rávena
Provincia de Gorizia

**Gorizia** (**Gurize** en friulano, **Gorica** en esloveno) é unha provincia da rexión do Friúl-Venecia Xulia, en Italia. A súa capital é a cidade de Gorizia.

Ten unha área de 466&nbsp;km2, e unha poboación total de 136.477 habitantes (2001). Hai 25 municipios na provincia.

## Véxase tamén 
### Ligazóns externas
* Provincia di Gorizia
Provincia de Trieste

**Trieste** (en esloveno **Tržaška**) é unha provincia da rexión do Friúl-Venecia Xulia, en Italia. A súa capital é a cidade de Trieste.

Ten unha área de 212&nbsp;km2, (a máis pequena das provincias de Italia) e unha poboación total de 240.000 habitantes (2001). Hai 6 municipios na provincia.

## Historia 
O territorio corresponde a un hínterland de Trieste, que formou parte do Imperio Austrohúngaro e despois da primeira guerra mundial, foi posta baixo administración italiana. Foi capital do Estado libre de Trieste, creado polo tratado de paz de París de 1947, e que abranguía a cidade e unha pequena zona desde Duino até Cittanova (Novigrad), e foi dividido en dúas zonas: a zona A, no Norte, administrada polo Reino Unido, Francia e os EUA, na cal estaba incluída a cidade de Trieste, e a zona B, no Sur, administrada por Iugoslavia. O tratado de Londres de 1954 puxo fin ao estado de Trieste: a zona A pasou a formar parte de Italia, e a zona B, de Iugoslavia. En 1975 Italia e Iugoslavia asinaron preto de Osimo un tratado que pechou a cuestión fronteiriza de Trieste.

## Linguas 
O italiano, lingua oficial do estado italiano, fálase por toda a provincia. Na cidade de Trieste moita xente fala o triestino, un dialecto veneciano, en Trieste e en Muggia falouse o tergestino, un dialecto arcaico do friulano pero desapareceu completamente a mediados do século XIX. Estímase que 21% da poboación da provincia fala o esloveno   que está recoñecido pola lexislación italiana nos seis concellos da provincia, aínda que non se aplica nos sinais bilingües no centro da cidade de Trieste nin na vila de Muggia. Nas escolas ensínase o esloveno estándar aínda que na provincia tradicionalmente se falan tres dialectos diferentes, o dialecto *cársico* nos concellos de Duino-Aurisina e Sgonico e nas localidades de Barcola, Prosecco e Contovello que pertencen ao concello de Trieste; o dialecto de Carniola Interior fálase no concello de Monrupino e nas localidades de Opicina, Trebiciano, Padriciano e Basovizza do concello de Trieste, por último o dialecto istriano fálase no concello de San Dorligo della Valle na zona rural de Muggia e no sueste do concello de Trieste, especialmente en Servola.

## Notas 
## Véxase tamén 
### Ligazóns externas 
* Provincia di Trieste

miniatura|esquerda|280px|Mapa da provincia de Trieste
Provincia de Udine

**Udine** (en friulano **Udin**) é unha provincia da rexión do Friúl-Venecia Xulia, en Italia, e que ten fronteira con Austria e Eslovenia. A súa capital é a cidade de Udine.

Ten unha área de 4.905&nbsp;km2, e unha poboación total de 528.441 habitantes (2001). Hai 136 municipios na provincia.

## Principais comunas 
## Véxase tamén 
### Ligazóns externas
* Provincia di Udine
Provincia de Pordenone

**Pordenone** (en friulano, **Pordenon**) é unha provincia da rexión do Friúl-Venecia Xulia, en Italia. A súa capital é a cidade de Pordenone.

Ten unha área de 2.273 km2, e unha poboación total de 286.307 habitantes (2001). Hai 51 municipios na provincia.

Limita a leste e norte coa provincia de Udine, a oeste coa provincia de Belluno e de Treviso e a sur coa provincia de Venecia.

## Véxase tamén 
### Ligazóns externas
* Provincia di Pordenone
Operación Bisonte

A **operación Bisonte** foi unha operación de emigración dirixida a enviar ao Canadá traballadores españois desenvolvida en maio de 1957.

## Características
Foi froito dun convenio entre o Instituto Español de Emigración e a Embaixada do Canadá en Madrid. Tratouse da primeira operación de emigración asistida de matrimonios "rurais mozos", procedentes de diferentes provincias españolas. A iniciativa levou a 110 matrimonios españois (260 persoas) a traballar en granxas situadas nos arredores de Montreal (Quebec); 39 parellas eran galegas, procedentes sobre todo das provincias de Ourense e Lugo, aínda que tamén había algunhas da Coruña.

A esta primeira operación seguiron a operación Alce (xuño de 1957), que seleccionou mozos solteiros para traballar en dúas compañías ferroviarias canadenses; e outra organizada en 1960 pola Comisión Católica de Emigración Española, que levou a 50 mulleres solteiras para traballaren no servizo doméstico.

Entre 1958 e 1963 desenvolveuse a operación Canguro para levar traballadores agrícolas a Queensland, en Australia.

## Véxase tamén
### Bibliografía
* 
### Outros artigos
* Diáspora galega
### Ligazóns externas
* Cazorla Sánchez, Antonio e Shubert, Adrián (2000). "A inmigración española en Canadá. Unha visión de conxunto" pp. 9-26, *Estudios Migratorios*, nº 10, decembro 2000, CCG, .
* Anuncio da Operación Bisonte na prensa española da época
* Veinticinco hijos de emigrantes, al Canadá (Noticia do reagrupamento das familias un ano despois).
Provincia de Frosinone

**Frosinone** é unha provincia da rexión do Lacio, en Italia. A súa capital é a cidade de Frosinone.

Ten unha área de 3.244&nbsp;km2, e unha poboación total de 496.419 habitantes (2008). Hai 91 municipios na provincia.

A provincia de Frosinone foi creada en 1926 a partir de territorios pertencentes ao Lacio e á Campania.

## Cidades importantes 
* Alatri
* Anagni
* Cassino
* Ceccano
* Frosinone
* Sora
* Veroli

## Véxase tamén 
### Ligazóns externas 
* Provincia di Frosinone
Provincia de Latina

**Latina** é unha provincia da rexión do Lacio, en Italia. A súa capital é a cidade de Latina.

Ten unha área de 2.251&nbsp;km2, e unha poboación total de 491.431 habitantes (2001). Hai 33 municipios na provincia.

As principais comunas por poboación son:

## Véxase tamén 
### Ligazóns externas 
* Provincia di Latina
Latina

O termo **Latina** pode referirse a:

***Lingua latina**, unha das lingua itálica pertencente ao subgrupo das linguas latino-faliscas e á súa vez á familia das linguas indoeuropeas que foi falada na Roma antiga e posteriormente durante a Idade Media e a Idade Moderna, chegando ata a Idade Contemporánea, pois se mantivo como lingua científica ata o século XIX;
***Copa Latina**, competición futbolística europea que enfrontou entre 1949 e 1957 aos campións das ligas de Francia, Italia, Portugal e España;
***Copa Latina (hóckey a patíns)**, competición entre seleccións de hóckey a patíns na que se enfrontan as seleccións dos catro estados máis fortes da Europa latina nesta modalidade (España, Portugal, Italia e Francia).

Como topónimo, pode referirse a:

;Fóra de Galiza

;Na Comunidade de Madrid
***Latina**, distrito de Madrid.

;En Italia
***Latina**, comuna italiana da rexión do Lacio, provincia de Latina;
***Provincia de Latina**, provincia italiana, no Lacio.

## Véxase tamén
### Outros artigos
***A Latiza**, lugar da parroquia de Álceme, no concello de Rodeiro.
Provincia de Roma

**Roma** é unha provincia da rexión do Lacio, en Italia. A súa capital é a cidade de Roma, que tamén é a capital da república.

Ten unha área de 5.352&nbsp;km2, e unha poboación total de 4.154.684 habitantes (2009).
Hai 121 municipios na provincia, e os principais son:

## Véxase tamén 
### Ligazóns externas 
* Provincia di Roma
Provincia de Viterbo

**Viterbo** é unha provincia da rexión do Lacio, en Italia. A súa capital é a cidade de Viterbo.

Ten unha área de 3.612&nbsp;km2, e unha poboación total de 289.190 habitantes (2001). Hai 60 municipios na provincia, sendo os principais:

## Véxase tamén 
### Ligazóns externas 
* Provincia di Viterbo
Shannon Leto

**Shannon Carl Leto** (nado o 9 de marzo de 1970 en Bossier City, Louisiana) é un batería estadounidense e actor ocasional. Batería autodidacta dende os 8 anos, toca na banda 30 Seconds to Mars, e é o irmán máis vello do vocalista da mesma, o actor Jared Leto. Como actor apareceu nalgún capítulo da serie *My So-Called Life* co seu irmán, e tivo pequenos papeis nas películas *Prefontaine* e *Highway*, protagonizadas por Jared.
Provincia de Florencia

**Florencia** (en italiano **Firenze**) é unha provincia da rexión da Toscana, en Italia. A súa capital é a cidade de Florencia.

Ten unha área de 3.514&nbsp;km2, e unha poboación de 933.860 habitantes (2001). Hai 44 municipios na provincia.

## Véxase tamén 
### Ligazóns externas 
* Provincia di Firenze
Provincia de Ferrara

**Ferrara** (na fala local, **Frara**) é unha provincia da rexión da Emilia-Romaña, en Italia. A súa capital é a cidade de Ferrara.

Ten unha área de 2.630&nbsp;km2, e unha poboación total duns 340.000 habitantes (2001). Hai 26 municipios na provincia.

## Véxase tamén 
### Ligazóns externas 
* Provincia di Ferrara
Provincia de La Spezia

**La Spezia** é unha provincia da rexión de Liguria, en Italia. A súa capital é a cidade de La Spezia.

Ten unha área de 881&nbsp;km2, e unha poboación de 215.137 habitantes (2001). Hai 32 municipios na provincia.

Outras cidades importantes á parte da capital son: Sarzana, Lerici, Arcola e Ortonovo.

## Véxase tamén 
### Ligazóns externas
*Provincia della Spezia
Provincia de Campobasso

**Campobasso** é unha provincia da rexión de Molise, en Italia. A súa capital é a cidade de Campobasso.

Ten unha área de 2.909&nbsp;km2, e unha poboación de 230.692 habitantes (2001). Hai 84 municipios na provincia.

## Véxase tamén 
### Ligazóns externas 
* Provincia di Campobasso
Banda de música A Lira de Prado

A **Banda de Música A Lira de Prado** é unha agrupación musical con sede na parroquia de Prado, no concello de Lalín. Tras unha efémera existencia na década de 1930, en novembro de 2009 foi refundada e posta a andar coa colaboración de músicos doutras agrupacións.

## Orixe
Un capricho entre compoñentes da agrupación de Bendoiro deu orixe á creación da efémera Banda de Prado (1927-1930). Foi logo do casamento nesta parroquia do músico Benito Villar, clarinete de Bendoiro, que, á vista das diferenzas existentes no seo desta banda, invitou a algúns compañeiros a que a abandonasen para formar outra. Ao pouco tempo tivo que facerse coa dirección Andrés Fiuza, madeirista de profesión, que xa estivera antes na de Lantaño. Con el ao mando, Prado chegou a ter vinte músicos. Pero a boa reputación que naquel momento tiña a de Bendoiro impediulle levantar cabeza e levouna á súa disolución só tres anos despois da súa fundación. Relata Enrique Alvarellos (1986) que "los mismos vecinos de ambas parroquias no veían con buenos ojos el hacerse mutuamente la competencia, ya que hombres de Prado tocaban en la de Bendoiro, y, por otra parte, entre una y otra parroquia no querían discordias". Benito preparou a "dous ou tres músicos, e iso frouxos", lembran as fontes consultadas polo autor, polo que Prado acabou por esmorecer, como o faría, co paso do tempo, a súa feira do 13.

## Refundación e traxectoria
No mes de novembro do 2009, tres músicos, ex-integrantes da Nova Banda de Vilatuxe, deciden poñer a andar de novo esta agrupación. Para iso, contan coa axuda doutros ex-membros desa banda e de músicos retirados doutras formacións. Así, da man de Gregorio Mosteiro, a nova formación debuta nese mesmo mes na parroquia silledense de Dornelas, comezando unha longa lista de actuacións que a levará incluso a saír fóra de terras galegas e a gañar unha gran popularidade nas verbenas do Deza.

En novembro do ano 2012, a agrupación gravou o seu primeiro traballo discográfico, logo de tres anos de vida. Ademais, tamén actou no programa Luar da CRTVG en marzo do 2013.

## Véxase tamén
### Bibliografía
* 

### Ligazóns externas
*
Vigilante Carlstroem

**Mikael Karlsson**, ou **Vigilante Carlstroem** como é máis coñecido, nado o 30 de outubro de 1978, é un dos guitarristas da banda sueca The Hives, formada no ano 1993, unha das máis importantes bandas de garage rock revival. Vigilante comezou a tocar a guitarra aos dez anos e estivo influenciado por bandas coma Sex Pistols, Dead Kennedys e bandas locais de punk. Vigilante normalmente usa guitarras Epiphone Crestwood e amplificadores Hi-Watt coma o resto dos seus compañeiros.
Provincia de Prato

**Prato** é unha provincia da rexión italiana da Toscana. A súa capital é a cidade de Prato. Naceu dun anaco da provincia de Florencia en 1992.

Ten unha área de 365&nbsp;km2, e unha poboación de 227.886 habitantes (2001). Hai 7 municipios na provincia.

## Véxase tamén 
### Ligazóns externas
* Provincia di Prato
Provincia de Pisa

**Pisa** é unha provincia da rexión da Toscana, en Italia. A súa capital é a cidade de Pisa. Abrangue 39 municipios, e ten unha área de 1.887&nbsp;km², cunha poboación total de 411.376 habitantes (2009).

## Véxase tamén 
### Ligazóns externas 
* Provincia di Pisa
Pillan Patera

**Pillan Patera** é un patera (un cráter irregular), ou un cráter complexo con ladeiras escaleiradas, na lúa de Xúpiter, Ío. Está situado a 12,34° S 243,25° O, ó sur de Pillan Mons e o oeste de Reiden Patera. O nome de *Pillan* provén da mitoloxía araucana, onde *Pillan* era o deus araucano do trono, o lume e os volcáns, este nome foi aprobado pola Unión Astronómica Internacional no 1997.

Pillan Patera ten aproximadamente 73 km de diámetro.

A erupción de 1997, foi a erupción efusiva máis grande da que se ten coñecemento. Durante un período de 100 días, foron cuspidos coma mínimo 31&nbsp;km3 de lava, cuns 25&nbsp;km3 máis a 'posteriori'. A erupción emitiu luz por longo tempo, e non seu momento máis álxido cuspia máis de 10.000 metros cúbicos por segundo de materiais. A erupción creou un gran depósito de material escuro duns 400 km de diámetro ó redor de Pillan Patera e cubriu parcialmente o brillante anel vermello depositado pola pluma do volcán Pele. Dende a erupción, o deposito da pluma de Pillan foise diluíndo e cubrindo un chisco co material procedente de Pele e de Kami-Nari Patera, un pequeno volcán ó leste de Pillan Patera.

## Notas
## Véxase tamén
### Outros artigos
* Patera
* Ío
* Vulcanismo en Ío
Provincia de Livorno

**Livorno** é unha provincia da rexión da Toscana, en Italia. A súa capital é a cidade de Livorno.

Ten unha área de 1.211&nbsp;km2, e unha poboación de 326.439 habitantes (2001). Hai 20 municipios na provincia.

## Véxase tamén 
### Ligazóns externas 
* Provincia di Livorno
Provincia de Isernia

**Isernia** é unha provincia da rexión do Molise, en Italia. A súa capital é a cidade de Isernia.

Ten unha área de 1.529&nbsp;km2, e unha poboación total de 89.775 habitantes (2001). Hai 52 municipios na provincia.

## Historia 
Na época prerromana, a zona foi habitada polos samnitas. Tito Livio mencionou que a área estivo baixo control romano polo ano 295 aC. Os romanos estabeleceron aquí unha colonia latina en 264 aC. Livio tamén mencionou que foi unha das 18 colonias que permaneceu fiel a Roma durante a invasión de Haníbal durante a segunda guerra púnica.

## Municipios 
* Acquaviva d'Isernia
* Agnone
* Bagnoli del Trigno
* Belmonte del Sannio
* Cantalupo nel Sannio
* Capracotta
* Carovilli
* Carpinone
* Castel San Vincenzo
* Castel del Giudice
* Castelpetroso
* Castelpizzuto
* Castelverrino
* Cerro al Volturno
* Chiauci
* Civitanova del Sannio
* Colli a Volturno
* Conca Casale
* Filignano

* Forlì del Sannio
* Fornelli
* Frosolone
* Isernia
* Longano
* Macchia d'Isernia
* Macchiagodena
* Miranda
* Montaquila
* Montenero Val Cocchiara
* Monteroduni
* Pesche
* Pescolanciano
* Pescopennataro
* Pettoranello del Molise
* Pietrabbondante
* Pizzone
* Poggio Sannita
* Pozzilli

* Rionero Sannitico
* Roccamandolfi
* Roccasicura
* Rocchetta a Volturno
* San Pietro Avellana
* Sant'Agapito
* Sant'Angelo del Pesco
* Sant'Elena Sannita
* Santa Maria del Molise
* Scapoli
* Sessano del Molise
* Sesto Campano
* Vastogirardi
* Venafro

## Véxase tamén 
### Ligazóns externas 
* Provincia di Isernia
Fundación Otero Pedrayo

A **Fundación Otero Pedrayo** é unha fundación cultural de carácter privado que ten como obxectivo o mantemento e promoción da memoria colectiva sobre o escritor e intelectual ourensán Ramón Otero Pedrayo, chamado "Patriarca das Letras Galegas", a través das actividades lembradoiras propias dunha fundación destas características, e da custodia da súa Casa-Museo no lugar de Cimadevila, na parroquia de Trasalba, no concello de Amoeiro. Desde 2021 o seu presidente é Xosé Eduardo López Pereira.

## Organización
Ramón Otero Pedrayo, sen herdeiros directos, deixou unha manda no seu testamento pola que legaba a súa Casa Grande de Trasalba a Galicia, representada para o efecto pola Editorial Galaxia. Para cumprir a súa vontade, uns meses despois da súa morte, o 10 de abril de 1976, creouse un Padroado que axiña constituíse unha fundación cultural independente. Foi recoñecida por Orde Ministerial do 19 de xullo de 1979 e como fundación de interese galego en 2003 por orde da Xunta de Galicia.

## Actividades
miniatura|Entrada á casa.
A Fundación promove distintas actividades culturais ao longo do ano, tanto na Casa Grande de Cimadevila, como noutras localizacións. Desde lembranzas a vellos amigos, a homenaxes nos seus aniversarios. Unha das máis recoñecidas é a celebración dunha festa anual -o último domingo de xuño de cada ano-  na que se entrega, ininterrompidamente dende 1983, o Premio Trasalba a senlleiros valedores da cultura galega.

A Fundación edita publicacións relativas á cultura galega, tanto propias de Otero Pedrayo coma dos personaxes galardoados cada ano co Premio Trasalba.

## Notas
## Véxase tamén
### Ligazóns externas
*Páxina web da Fundación
Pellworm

miniatura|Vista de Pellworm
**Pellworm** é unha illa alemá do Mar do Norte de arredor de 37&nbsp;km² e 1.200 habitantes. É unha comunidade do distrito da Frisia Setentrional (*Kreis Nordfriesland*) e sede do concello das Illas de Hallig (comunidades de Gröde, Hooge et Langeneß).

A illa de Pellworm aboia no "watt", unha clase de prado húmido, onde hai vida vexetal e animal abonda, que une os "halligen" entre eles na marea baixa.
Provincia de Xénova

**Xénova** (en italiano **Genova**, **Zena** no xenovés) foi unha provincia italiana da rexión de Liguria con 884.635 habitantes no 2008. Estaba dividida en 67 comunas, con capital en Xénova.

Limitaba ao norte co Piemonte (provincia de Alexandría) e coa Emilia-Romaña (provincia de Piacenza e provincia de Parma), ao leste coa provincia da Spezia, ao sur co Mar Ligur e ao oeste coa provincia de Savona.

## Véxase tamén 
### Ligazóns externas 
* Provincia di Genova
Provincia de Savona

**Savona** (en lígur **Sann-a**) é unha provincia da rexión de Liguria, en Italia. A súa capital é a cidade de Savona.

Ten unha área de 1.545&nbsp;km2, e unha poboación de 270.825 habitantes (2001). Hai 69 municipios na provincia.

## Véxase tamén 
### Ligazóns externas
* Provincia di Savona
Arancino

[miniatura|Arancini da zona de [Mesina]]
**Arancino** ou **arancina** (*arancini* en plural) é unha especialidade de cociña siciliana. Trátase dunha bóla de arroz fritida, cun diámetro entre 8 e 10&nbsp;cm, rechea de carne picada (*ragù* en italiano), queixo mozzarella ou chícharos.

O seu nome deriva da palabra italiana *arancia*, que significa laranxa, debido a semellanza con esta froita.

Na parte oriental de illa poden presentar forma cónica.

## Historia 
O arancino seica foi importado polos árabes, que habitaban na rexión e comían arroz e azafrán con carne e herbas. O empenado foi introducido na corte de Federico II, como forma de conservar durante mais tempo o alimento e facía máis doado poder transportar o alimento nas viaxes.

En Palermo, celebrase anualmente o día de Santa Lucía, o 13 de decembro, sendo tradicional o consumo de *arancini* con varios recheos e formas.

## Preparación 
Cócese o arroz e mestúrase con manteiga e queixo pecorino, debendo a continuación arrefriar nunha táboa de mármore. Despois, moldéanse coa forma desexada, poñéndose no medio unha porción do recheo desexado. Por fin, pásanse por ovo e pan relado, quedando así preparado para fritir.

En Palermo, é común utilizar azafrán para darlle unha tonalidade dourada ó arroz.miniatura|*Arancini* tradicionais|centro
## Véxase tamén
Provincia de Imperia

**Imperia** é unha provincia italiana situada na rexión de Liguria, con capital na cidade homónima.

Ten unha área de 1.156 km², e unha poboación de 220.712 habitantes (2008). Hai 67 municipios na provincia.

Limita polo norte coa provincia de Cuneo, que pertence á rexión do Piemonte; polo leste coa provincia de provincia de Savona; polo oeste con Francia (co departamento dos Alpes Marítimos, da rexión de Provenza-Alpes-Costa Azul) e polo sur co mar da Liguria.

## Municipios
Pertencen á provincia de Imperia os seguintes 67 concellos ou *comuni*:

* Airole
* Apricale
* Aquila d'Arroscia
* Armo
* Aurigo
* Badalucco
* Bajardo
* Bordighera
* Borghetto d'Arroscia
* Borgomaro
* Camporosso
* Caravonica
* Carpasio
* Castellaro
* Castel Vittorio
* Ceriana
* Cervo
* Cesio
* Chiusanico
* Chiusavecchia
* Cipressa
* Civezza
* Cosio di Arroscia
* Costarainera
* Diano Arentino
* Diano Castello
* Diano Marina
* Diano San Pietro
* Dolceacqua
* Dolcedo
* Imperia
* Isolabona
* Lucinasco
* Mendatica
* Molini di Triora
* Montalto Ligure
* Montegrosso Pian Latte
* Olivetta San Michele
* Ospedaletti
* Perinaldo
* Pietrabruna
* Pieve di Teco
* Pigna
* Pompeiana
* Pontedassio
* Pornassio
* Prelà
* Ranzo
* Rezzo
* Riva Ligure
* Rocchetta Nervina
* San Bartolomeo al Mare
* San Biagio della Cima
* San Lorenzo al Mare
* Sanremo
* Santo Stefano al Mare
* Seborga
* Soldano
* Taggia
* Terzorio
* Triora
* Vallebona
* Vallecrosia
* Vasia
* Ventimiglia
* Vessalico
* Villa Faraldi

## Véxase tamén 
### Ligazóns externas 
* Provincia di Imperia
Río Boedo, río Pisuerga

O **Boedo** é un río afluente do río Pisuerga na provincia de Palencia, Castela e León, España.

Nace nas proximidades de Cervera de Pisuerga e desauga no río Valdavia, próximo a Osorno. Conforma un val que entronca co formado por outro curso adxacente: o río Burejo, conformando a comarca de Boedo-Ojeda, dotada dun importante patrimonio de monumentos de arquitectura románica.
Provincia autónoma de Trento

**Trento** (en italiano tamén **Trentino**, en alemán **Trient**) é unha das dúas provincias autónomas nas que está composta a rexión do Trentino-Alto Adigio, en Italia. A súa capital é a cidade de Trento.

Ten unha área de 6.207&nbsp;km² e unha poboacións de 504.824 habitantes (2006). Na provincia hai 223 municipios.

Formaba parte, conxuntamente coa provincia de Bolzano, do Imperio Austrohúngaro até o final da primeira guerra mundial.

Limita polo norte coa provincia autónoma de Bolzano, polo leste e polo sur coa rexión do Véneto (provincia de Belluno, provincia de Vicenza, provincia de Verona) e polo oeste coa rexión da Lombardía (provincia de Brescia, provincia de Sondrio).

## Véxase tamén 
### Ligazóns externas 
* Provincia di Trento
Provincia de Vercelli

**Vercelli** (no piemontés, **Vërsèj**) é unha provincia da rexión do Piemonte, en Italia. A súa capital é a cidade de Vercelli.

Ten unha área de 2.088&nbsp;km2, e unha poboación de 176.829 habitantes (2001). Hai 86 municipios na provincia.

Fai fronteira a norte coa provincia de Verbano Cusio Ossola e con Suíza (Cantón de Valais), a leste coa provincia de Novara e coa Lombardía (provincia de Pavia), a sur coa provincia de Alessandria e a oeste coa provincia de Turín, a provincia de Biella, e coa rexión do Val de Aosta.

## Véxase tamén 
### Ligazóns externas 
* Provincia di Vercelli
Provincia de Verbano-Cusio-Ossola

**Verbano-Cusio-Ossola** é unha provincia da rexión do Piemonte, en Italia. A súa capital é a cidade de Verbania.

Ten unha área de 2.255&nbsp;km2, e unha poboación de 159.040 habitantes (2001). Hai 77 municipios na provincia.

Limita polo oeste, norte e leste con Suíza (cantóns de Valais e Tesino), polo leste coa rexión da Lombardía (provincia de Varese), e polo sur coa provincia de Novara e a provincia de Vercelli, do mesmo Piemonte.

A provincia instituíse en 1992, por escisión da provincia de Novara.

## Véxase tamén 
### Ligazóns externas
*Provincia del Verbano Cusio Ossola
The Special Collectors Edition

***The Special Collectors Edition*** é un recompilatorio de caras-b da banda inglesa Blur, editado no Xapón o 26 de outubro de 1994. As caras-b proceden dos sinxelos dos álbums *Leisure*, *Modern Life is Rubbish* e *Parklife*. O derradeiro tema non é unha cara-b, senón unha gravación de seareiros cantando "Bank Holiday" no aeroporto de Narita, Toquio.

## Listaxe de cancións 
#"Day Upon Day" (Live At Moles Club, Bath, 19 de decembro de 1990) – 4:03
#"Inertia" – 3:48
#"Luminous" – 3:12
#"Mace" – 3:25
#"Badgeman Brown" – 4:47
#"Hanging Over" – 4:27
#"Peach" – 3:57
#"When the Cows Come Home" – 3:49
#"Maggie May" – 4:05
#"Es Schmecht" – 3:35
#"Fried" (Blur featuring Seymour) – 2:34
#"Anniversary Waltz" – 1:24
#"Threadneedle Street" – 3:18
#"Got Yer!" – 1:48
#"Supa Shoppa" – 3:02
#"Beard" – 1:45
#"Theme From An Imaginary Film" – 3:34
#"Bank Holiday" – 1:10
Provincia de Brescia

**Brescia** (**Brèsa** no bresciano) é unha provincia da rexión da Lombardía, en Italia. A súa capital é a cidade de Brescia.

Ten unha área de 4.784&nbsp;km2, e unha poboación de 1.109.841 habitantes (2001). Hai 206 municipios na provincia.

Limita polo norte e polo noroeste coa provincia de Sondrio, polo leste coa rexión do Véneto (provincia de Verona) e coa rexión do Trentino-Tirol do Sur, polo sur coa provincia de Mantua, polo sur e polo suroeste coa provincia de Cremona e polo oeste coa provincia de Bérgamo.

Algunhas cidades importantes da provincia son Desenzano del Garda, Montichiari, Ghedi, Manerbio, Orzinuovi, Chiari, Carpenedolo, Rovato, Saló, Iseo, Gardone Val Trompia e Lumezzane.

Importantes centros turísticos da provincia son Sirmione, Desenzano del Garda, Saló e, en xeral, todos os municipios ribeireños do Lago de Garda.

## Véxase tamén 
### Ligazóns externas 
* Provincia di Brescia
Bonus EP

***Bonus EP*** é un EP en directo da banda estadounidense de rock alternativo The Smashing Pumpkins, editado como descarga dixital o 25 de febreiro do 2009. O EP estivo dispoñible para aqueles que mercaron unha entrada de dúas noites para a xira de 20 aniversario da banda a través de Ticketmaster no 2008.

## Listaxe de cancións 
Todos os temas compostos por Billy Corgan.
# "G.L.O.W."&nbsp;– 3:28
# "Gossamer"&nbsp;– 16:30
# "That's the Way (My Love Is)"&nbsp;– 4:11
# "I Am One Part 2"&nbsp;– 15:24
Provincia de Como

**Como** (no lombardo occidental, **Comm**) é unha provincia da rexión da Lombardía, en Italia. A súa capital é a cidade de Como.

Ten unha área de 1.288&nbsp;km2, e unha poboación de 507.500 habitantes (2001). Hai 162 municipios na provincia.

Limita polo norte e polo oeste con Suíza (cos cantóns de Tesino e os Grisóns), polo leste coa provincia de Sondrio e a provincia de Lecco, polo sur coa provincia de Monza e Brianza e polo oeste coa provincia de Varese.

Posúe un exclave en territorio suízo (Campione d'Italia).

## Véxase tamén 
### Ligazóns externas
* Provincia di Como
Weezer (Blue Album)

***Weezer*** (tamén coñecido coma ***The Blue Album***) é o álbum de estrea da banda estadounidense de rock alternativo Weezer. Foi editado o 10 de maio de 1994 a través do selo DGC Records. No álbum aparecen os sinxelos "Undone - The Sweater Song", "Buddy Holly" e "Say It Ain't So", que foron os responsables de lanzar á banda ao gran público coa axuda dos seus videoclips dirixidos por Spike Jonze. En agosto do 2009 o álbum levaba vendidas máis de 3,3 millóns de copias nos Estados Unidos e trátase do álbum de Weezer con máis vendas.

No ano 2003 foi colocado no número 299 da lista da *Rolling Stone* dos "500 mellores álbums de todos os tempos".

## Antecedentes 
Weezer formárona o 14 de febreiro de 1992 nos Ánxeles Rivers Cuomo, Pat Wilson, Matt Sharp e Jason Cropper. Comezaron a tocar en clubs e pequenos locais da zona de Los Angeles, porén, pasou bastante tempo antes de que a banda gañase algo de fama.

Weezer gravou *The Kitchen Tapes* como un intento de facerse escoitar na cidade. A banda finalmente conseguiu a atención do representante dun gran selo que buscaba grupos de rock alternativo. Entón asinaron un contrato para DGC Records o 26 de xuño de 1993 con Todd Sullivan, A&R de Geffen Records.

## Listaxe de cancións 
## Notas
Provincia de Cremona

**Cremona** (**Cremùna** no cremonés) é unha provincia da rexión da Lombardía, en Italia. A súa capital é a cidade de Cremona.

Ten unha área de 1.771&nbsp;km2, e unha poboación de 335.950 habitantes (2001). Hai 115 municipios na provincia.

Fai fronteira a norte coa provincia de Bérgamo e a de Brescia, a leste coa provincia de Mantua, a sur coa rexión da Emilia-Romaña (provincias de Parma e Piacenza) e a oeste coa provincia de Lodi e coa provincia de Milán.

## Véxase tamén
### Ligazóns externas
* Provincia di Cremona
Romanillos de Atienza

**Romanillos de Atienza** é un concello español da provincia de Guadalaxara, comunidade de Castela-A Mancha. Ten unha área 24,01&nbsp;km² e unha poboación de 57 habitantes (INE, 2005), cunha densidade de poboación de 2,37 hab/km².

Atópase na ruta do Camiño do Cid.

## Ligazóns externas
*Datos do concello na páxina da Deputación de Guadalaxara
Belchite

**Belchite** (en aragonés Belchit) é un concello aragonés da provincia de Zaragoza, situado a 49&nbsp;km da capital. Ten unha poboación de 1.692 habitantes e 273,58&nbsp;km². Coñécese por ser escenario dunha das batallas simbólicas da Guerra civil española, a Batalla de Belchite. Como consecuencia dos enfrontamentos, a vila foi completamente destruída. En lugar da súa reconstrución, o réxime de Francisco Franco optou por crear unha vila nova ao carón (hoxe coñecido como *Belchite nuevo*), deixando intactas as ruínas do anterior como recordo da guerra civil e do que se consideraron excesos do bando vencido. O conxunto, hoxe en día abandonado e en parte pechado ao paso de persoas coñécese como *Pueblo Viejo de Belchite*.

## Historia 
### Idade contemporánea 
Na vila localízanse dúas batallas importantes da historia de España: a Batalla de Belchite de 1809, desenvolvida durante a Guerra da Independencia española; e a Batalla de Belchite de 1937, desenvolvida durante a Guerra Civil Española.

Como consecuencia da Guerra Civil a vila quedou completamente arrasada, se ben até entón chegara a ser unha vila de certa importancia, albergando até dous mosteiros e varias igrexas. Franco decidiu reconstruílo xusto ao carón, deixando as ruínas da *vila vella* de Belchite intactas como recordo da contenda. Os encargados da construción da nova vila foron principalmente prisioneiros republicanos, para os cales habilitouse un campo de concentración nas proximidades, cuxos restos aínda se conservan, e que permaneceu aberto desde 1940 até 1945, chegando a albergar a 1.000 prisioneiros a cargo da Dirección General de Regiones Devastadas. Os derradeiros habitantes do Belchite vello abandonaron as súas ruínas en 1964 para reasentarse na nova vila. As ruínas, sen acondicionar para o turismo, son visitadas por máis de 10.000 persoas ao ano.

## Lugares de interese 
* Ruínas do *Pueblo Viejo*, destruído pola Guerra Civil en 1937 e o seu posterior abandono.
* Museo Etnolóxico.
* Refuxio de fauna silvestre "La Lomaza" 
* Reserva ornitolóxica "El Planerón". 
* Santuario da Nosa Señora del Pueyo. 
* Ruínas da Igrexa de San Martiño de Tours, mudéxar (século XIV).
* Ruínas da Torre do Reloxo (antiga Igrexa de San Xoán) (século XVI).
* Ruínas do convento de San Rafael (Irmás Dominicas) (século XVIII). 
* Ruínas do convento de Santo Agostiño (Irmáns Agostiños), barroco (século XVIII).
* Arco de la Villa (restaurado en decembro de 2008).

## Notas 
## Véxase tamén 
### Ligazóns externas 
* Páxina oficial do concello .
Monumento natural

[[Castiñeiro de Pumbariños, no Souto de Rozavales (monumento natural de Galicia), calcúlase que ten máis de 1.000 anos de idade.|250px|miniatura]]
[miniatura|Monumento natural Cono de Arita, en [Salta, Arxentina.|250px]]
Un **monumento natural** é un elemento da natureza  que ten un valor paisaxístico, xeolóxico, histórico ou social e é único a causa da súa rareza, das súas cualidades estéticas, ou do seu significado cultural.Os monumentos naturais están nalgúns países suxeitos a unha protección legal, que define as características dos monumentos, identifícaas, e realiza o inventario dese patrimonio para logo reforzar a protección ofrecida.

## En España 
En España, un  **Monumento Natural** é unha figura de protección legal establecida pola lei 42/2007, do 13 de decembro, *do Patrimonio Natural e da Biodiversidade*.

No seu artigo número 33 a devandita lei establece a definición dos Monumentos Naturais tal como segue
* Praia das Catedrais en Ribadeo, Provincia de Lugo.
* Carballa da Rocha en Rairiz de Veiga, Provincia de Ourense.
* Costa de Dexo-Serantes en Oleiros, Provincia da Coruña.
* Fraga de Catasós en Lalín, Provincia de Pontevedra.
* Pena Corneira en Leiro, Carballeda de Avia e Avión, Provincia de Ourense.
* Souto da Retorta en Viveiro, Provincia de Lugo.
* Souto de Rozabales en Manzaneda, Provincia de Ourense.
* Dobramento xeolóxico de Campodola-Leixazós en Quiroga, Provincia de Lugo, declarado en 2012.

## Notas
## Véxase tamén 
### Ligazóns externas 
*Definiciòn no glosario da *European Environment Agency* (EEA) A *European Environment Agency* (EEA) é unha axencia da Unión Europea.
Provincia de Lecco

**Lecco** (no lombardo occidental, **Lecch**) é unha provincia da rexión da Lombardía, en Italia. A súa capital é a cidade de Lecco.

Ten unha área de 1.511 km², e unha poboación de 208.339 habitantes (2001). Hai 90 comunas na provincia.

Fai fronteira a leste coa provincia de Sondrio e coa de Bérgamo, a sur coa provincia de Milán e a oeste e norte coa provincia de Como.

A provincia instituíuse en 1992 a partir de municipios desanexados das provincias de Como e de Bérgamo.
## Notas 
## Véxase tamén 
### Ligazóns externas 
* Provincia di Lecco
Camiño do Cid

O **Camiño do Cid** é un itinerario turístico cultural baseado nun personaxe histórico, Rodrigo Díaz de Vivar (O Cid Campeador), e nunha obra literaria, o *Cantar de Mio Cid*.

## Características 
[miniatura|200px|Placa conmemorativa en [Monforte de Moyuela: "*Hya va el mandado por las tierras todas, pesando va a los de **Monçon*** [Monforte] *e a los de Huesca* [Huesa].".]]

### Ámbito 
A ruta percorre oito provincias españolas (Burgos, Soria, Guadalaxara, Zaragoza, Teruel, Castelló, Valencia e Alacant) pertencentes a catro Comunidades Autónomas (Castela e León, Castela-A Mancha, Aragón e Comunidade Valenciana). Pode percorrerse tanto por estrada como por sendeiro.

### Aneis temáticos
O Camiño do Cid conta cuns aneis, ou espazos temáticos, que responden a circuítos de estrutura circular con identidade propia dentro do Camiño. Son os seguintes:

***Anel de Gallocanta**: Anel “verde” que une Daroca con Gallocanta, á que algúns estudosos sinalan como o “Alucad” citado no Cantar. 
***Anel de Montalbán**: Esta ruta segue as correrías do Cid por Montalbán, Monforte de Moyuela, Huesa del Común e outras poboacións turolenses no seu afán por obter recursos da pillaxe e o cobro de parias. 
***Anel do Maestrazgo** (Teruel e Castelló): Percorrido pola Serra do Maestrazgo que, xa no seu descenso, ten a Onda como referente literario. 
***Anel de Morella** (Teruel e Castelló): Un pequeno anel de valor histórico, literario, cultural e medioambiental, que ten como referente literario a Olocau del Rey e a Morella como referente histórico. 
***Anel da Taifa de Valencia**: Este anel, aínda en fase de proxecto, está previsto que teña como localidades de referencia a Xàtiva e a Peña Cadiella, enclave estratéxico de grande importancia situado nos termos municipais de Beniatjar e Otos.

## O salvoconduto
''

Independentemente da opción que escolla o viaxeiro, as persoas que percorran o Camiño do Cid poden solicitar o salvoconduto, a credencial que certifica o paso do viaxeiro polas distintas localidades do Camiño do Cid e o medio para obter o documento acreditativo do Camiño do Cid. Para conseguir dito documento é necesario estampar polo menos cinco selos oficiais por provincia, excepto no caso das provincias de Soria e Castelló, onde só son necesarios 4 selos.

O salvoconduto expídese gratuitamente na sede do Consorcio Camiño do Cid e noutros puntos da ruta, na súa maioría oficinas de turismo. O documento recorda ao que se utilizaba na Idade Media para asegurar o paso libre e seguro de viaxeiros e mercadorías. Os puntos de selado oficiais aparecen identificados cunha "corneja".

## Véxase tamén 
### Ligazóns externas 
*Camiño do Cid
Provincia de Lodi

**Lodi** (no lombardo occidental, **Lod**) é unha provincia da rexión da Lombardía, en Italia. A súa capital é a cidade de Lodi.

Ten unha área de 782&nbsp;km2, e unha poboación de 198.020 habitantes (2001). Hai 61 comunas na provincia.

Limita polo norte coa provincia de Milán, polo leste coa provincia de Cremona, polo sur coa rexión da Emilia-Romaña (provincia de Piacenza) e polo oeste coa provincia de Pavia.

A provincia foi constituída en 1992 a partir de 61 municipios desanexados da provincia de Milán.

## Véxase tamén 
### Ligazóns externas 
*Provincia di Lodi
Provincia de Mantua

**Mantua** (en italiano **Mantova**; en mantuano, Mantua) é unha provincia da rexión da Lombardía, en Italia. A súa capital é a cidade de Mantua.

Ten unha área de 2.339&nbsp;km2, e unha poboación de 377.887 habitantes (2001). Hai 78 comunas na provincia.

Limita a norte e leste coa rexión do Véneto (provincia de Verona e provincia de Rovigo), a sur coa rexión de Emilia-Romaña (provincia de Ferrara, provincia de Módena, provincia de Reggio Emilia e provincia de Parma) e a oeste coa provincia de Cremona e a provincia de Brescia.

## Véxase tamén 
### Ligazóns externas 
* Provincia di Mantova
Provincia de Milán

**Milán** (en italiano **Milano**, **Milàn** no lombardo occidental) foi unha provincia da rexión da Lombardía (Italia), con capital na cidade de Milán.  O 1 de xaneiro de 2015 foi substituída pola **Cidade metropolitana de Milán**.

Antes da creación da provincia de Monza e Brianza, a provincia de Milán tiña unha área de 1.984&nbsp;km², unha poboación duns 3.707.000 habitantes, e contaba con 189 comunas. A nova provincia de Monza e Brianza creouse en 2009 con parte da provincia de Milán, con 55 concellos  e uns 750.000 habitantes nunha área duns 400&nbsp;km².

Limitaba polo norte coa provincia de Varese e a provincia de Monza e Brianza, polo leste coa provincia de Bérgamo, polo sueste coa provincia de Cremona e a provincia de Lodi, polo suroeste coa provincia de Pavia, e polo oeste coa provincia de Novara (Piemonte). Tamén ten un exclave, a comuna de San Colombano al Lambro, entre as provincias de Lodi e Pavia.

## Notas 
## Véxase tamén 
### Outros aritigos 
* Provincia de Monza e Brianza
* Cidade metropolitana de Milán

### Ligazóns externas 
* Provincia di Milano
Five Songs and a Cover

***Five Songs and a Cover*** é un EP da banda estadounidense de rock alternativo Foo Fighters, editado o 20 de novembro do 2005 e distribuído exclisivamente en tendas Best Buy.

## Listaxe de cancións 
Todos os temas compostos por Grohl, Hawkins, Mendel e Shiflett, agás onde se indique.
# "Best of You" (directo no *Quart Festival* Noruega) – 4:41
# "DOA" (demo, aparece no sinxelo "Resolve") – 4:11
# "Skin and Bones" (aparece no sinxelo "DOA") – 3:37
# "World" (demo, aparece no sinxelo "Resolve") – 5:40
# "I Feel Free" (Jack Bruce, Pete Brown) (aparece no sinxelo "DOA", orixinalmente interpretada por Cream) – 2:56
# "FFL" [Fat Fucking Lie] (aparece no sinxelo "Best of You") – 2:29
Provincia de Pavia

**Pavia** (en italiano *Pavia*) é unha provincia da rexión da Lombardía, en Italia. A súa capital é a cidade de Pavia.

Ten unha área de 2.965&nbsp;km2, e unha poboación de 493.829 habitantes (2001). Hai 190 municipios na provincia.

## Véxase tamén 
### Ligazóns externas 
* Provincia di Pavia
Provincia de Sondrio

**Sondrio** (**Sundri** no valtellinés) é unha provincia da rexión da Lombardía, en Italia. A súa capital é a cidade de Sondrio.

Ten unha área de 3.212&nbsp;km2, e unha poboación de 176.769 habitantes (2001). Hai 78 municipios na provincia.

A provincia limita con Suíza (co cantón dos Grisóns) polo norte e oeste, coas provincias de Como e Lecco polo oeste, coas provincias de Bergamo e Brescia polo sur e coa rexión de Trentino-Alto Adige/Südtirol polo leste.

## Véxase tamén 
### Ligazóns externas 
* Provincia di Sondrio
Provincia de Varese

**Varese** é unha provincia da rexión da Lombardía, en Italia. A súa capital é a cidade de Varese.

Ten unha área de 1.199&nbsp;km2, e unha poboación de 848.606 habitantes (2006). Hai 141 municipios na provincia.

A provincia de Varese atópase baixo os Alpes, de forma que as montañas constitúen a maioría do territorio; outros sinais característicos son os ríos (como o Tesino e o Olona) e os lagos glaciares Maggiore, Lugano, Varese e outros lagos máis cativos (os *sete lagos varesinos*). A parte sur da provincia áchase sobre a chaira padana.

Limita polo norte e polo leste con Suíza, co cantón de Tesino, polo leste coa provincia de Como, polo sur coa provincia de Milán e polo oeste coas provincias piemontesas de Novara e do Verbano Cusio Ossola.

As principais cidades da provincia son Varese e Busto Arsizio, con máis de 80.000 habitantes cada unha.

A provincia de Varese foi instituída por Benito Mussolini en 1927. Até ese ano as comunas da provincia de Varese formaban parte da de Como, excepto as do sur (Busto Arsizio, Gallarate, Saronno etc.), que pertencían á provincia de Milán.

## Véxase tamén 
### Ligazóns externas 
* Provincia di Varese
Francisco Javier Atienza Valverde

**Francisco Javier Atienza Valverde**, máis coñecido como **Pichu Atienza**, nado en Cañete de las Torres (Córdoba) o 18 de xaneiro de 1990, é un futbolista español. Xoga de defensa e o seu equipo actual é o Atlético de Madrid B.

## Traxectoria 
O 1 de xullo de 2003 inicia a súa vinculación co Atlético de Madrid, formándose nas categorías inferiores.

En 2007, formando parte da selección sub-17 española, conseguiu o campionato de Europa en maio e o subcampionato do Mundo en setembro.

## Clubs
Miedes de Atienza

**Miedes de Atienza** é un concello español da provincia de Guadalaxara, comunidade de Castela-A Mancha. Ten unha poboación de 87 habitantes (en 2009).

## Xeografía 
Está situado na Ruta da la e no Camiño do Cid, ruta do desterro de Rodrigo Díaz de Vivar.

## Historia 
Miedes, como tal, non aparece na historia até a Idade Media sempre no contexto da reconquista e repoboación, ao igual que as localidades próximas. A localización do lugar, na vertente sur dun dos pasos naturais entre ambas mesetas, situado entre as fortalezas de Gormaz e Atienza e xunto a un outeiro de fácil defensa (hoxe coñecida como El Castillo), fixeron viable a instalación dunha comunidade co obxectivo de controlar o territorio castelán do sur do Douro, así como servir de foco de ataque ás avanzadas musulmás. De feito no Cantar de mío Cid menciónase a Miedes como zona de fronteira.

## Monumentos e lugares de interese 
* Casa-Palacio dos Beladiez Trujillo, obra de cantería do século XVII 
* Igrexa parroquial de orixe románica, pero do datada do século XVIII.
* Numerosos xacementos do neolítico superior, con abundancia de restos de talla de pedra, así como de cerámica.
* Asentamentos do bronce, testemuñados pola aparición de restos cerámicos e metal. 
* Xacementos pertencentes ás épocas celta e romana, período no cal esta zona viuse altamente poboada como aseveran os numerosos restos de "villae" nos que se aprecia unha convivencia simbiótica entre estas dúas culturas.

## Véxase tamén
### Ligazóns externas
* Datos do concello na páxina da Deputación de Guadalaxara
Proente

Como topónimo **Proente** pode referirse a:

;En Galiza
***Proente**, parroquia do concello da Merca;
****Proente**, lugar de dita parroquia;
***Proente**, lugar da parroquia de Dormeá, no concello de Boimorto;
***Proente**, lugar da parroquia de Penosiños, no concello de Ramirás.
Provincia de Ragusa

**Ragusa** (en lingua siciliana **Rausa**) é unha provincia da rexión de Sicilia, en Italia. A súa capital é a cidade de Ragusa.

Ten unha área de 1.614&nbsp;km2, e unha poboación total de 316.488 habitantes (2010). Hai 12 municipios na provincia.

Limita polo norte coa provincia de Catania, polo noroeste coa provincia de Caltanissetta, polo leste coa provincia de Siracusa, e polo suroeste co Canal de Sicilia.

## Comunas 
* Acate
* Chiaramonte Gulfi
* Comiso
* Giarratana
* Ispica
* Modica
* Monterosso Almo
* Pozzallo
* Ragusa
* Santa Croce Camerina
* Scicli
* Vittoria

## Véxase tamén 
### Ligazóns externas 
* Provincia di Ragusa
Provincia de Palermo

**Palermo** (en siciliano, **Palermu** é unha provincia da rexión de Sicilia, en Italia. A súa capital é a cidade de Palermo.

Ten unha área de 4.992 km2, e unha poboación de 1.235.923 habitantes (2001). Hai 82 municipios na provincia.

Limita polo norte co Mar Tirreno, polo leste coa provincia de Messina e coa de Enna, polo sur coa provincia de Caltanissetta e coa de Agrigento e polo oeste coa provincia de Trapani.

## Concello da provincia de Palermo
* Bagheria
* Palermo

## Véxase tamén 
### Ligazóns externas 
* Provincia di Palermo